钦定古今图书集成/方舆汇编/边裔典/第033卷 > 唐
## 钦定古今图书集成/方舆汇编/边裔典/第033卷 > 唐

### 太宗贞观五年日本遣使者入朝

按：《唐书太宗本纪》不载按《日本本传》：“日本，古倭奴
也。去京师万四千里，直新罗东南，在海中岛而居，东
西五月行，南北三月行。国无城郭，联木为栅落，以草
茨屋。左右小岛五十馀，皆自名国，而臣附之。置本率
一人检察诸部。其俗多女少男。有文字，尚浮屠法。其
官十有二等。其王姓阿每氏，自言初主号天御中主，
至”彦潋，凡三十二世，皆以尊为号，居筑紫城。彦潋子
神武立，更以“天皇”为号，徙治大和州。次曰绥靖，次安
宁，次懿德，次孝昭，次天安，次孝灵，次孝元，次开化，次
崇神，次垂仁，次景行，次成务，次仲哀。仲哀死，以开化
曾孙女《神功》为主。次应神，次仁德，次履中，次反正，次
允恭，次安康，次雄略，次清宁，次显宗，次仁贤，次武烈，
次继体，次安闲，次宣化，次钦明。钦明之十一年，直梁
承圣元年。次海达。次用明，亦曰目多利思比孤，直隋
开皇末，始与中国通。次崇峻。崇峻死，钦明之孙女《椎
古》立。次舒明，次皇极。其俗椎髻无冠带，跣以行幅巾
蔽。后贵者冒锦。妇人衣纯色裙，长腰襦，结发于后。至
炀帝，赐其民锦线冠，饰以金玉，文布为衣，左右佩银
花，长八寸，以多少明贵贱。太宗贞观五年，遣使者入
朝。帝矜其远，诏有司毋拘岁贡。遣新州刺史《高仁表》
往谕，与王争礼不平，不肯宣天子命而还。久之，更附
《新罗》使者上书。

### 高宗永徽五年日本献琥珀玛瑙

按《唐书高宗本纪》不载。按《日本本传》：“永徽初，其王
孝德即位，改元曰白雉，献琥珀大如斗，玛瑙若五升
器。时新罗为高丽、百济所暴，高宗赐玺书，令出兵援
新罗。未几，孝德死，其子天丰财立。死，子天智立。
永徽　年，日本与虾蛦人入朝。”

按《唐书高宗本纪》不载。按《日本本传》，“明年，使者与
虾蛦人皆朝。虾蛦亦居海岛中，其使者须长四尺许，
珥箭于首，令人载瓠立数十步，射无不中。天智死，子
天武立。死，子摠持立。”

### 总章二年十一月倭国遣使献方物

按：《唐书》本纪、列传俱不载。按《册府元龟》云云。

### 咸亨元年倭人始更号日本遣使贺平高丽

按《唐书高宗本纪》不载。按《日本本传》：“咸亨元年，遣
使贺平高丽，后稍习夏音，恶倭名，更号日本。使者自
言国近日所出，以为名。或云日本乃小国，为倭所并，
故冒其号，使者不以情故疑焉。又妄夸其国都方数
千里，南西尽海，东北限大山，山外即毛人云。”

### 中宗嗣圣十八年〈即太后长安元年〉日本遣使贡方物按唐书本纪不载按日本本传长安元年其王文武立改元曰大宝遣朝臣真人粟田贡方物朝臣真

人者，犹唐尚书也。冠进德冠，顶有华花四，披紫袍帛
带。真人好学，能属文，进止有容。武后宴之麟德殿，授
司膳卿，还之。文武死，子阿用立。死，子圣武立。改元曰
“白龟。”

嗣圣二十年。〈即太后长安三年〉日本遣朝臣真人贡方物
按《唐书》本纪、列传。俱不载按《册府元龟》云云。

### 景龙 年日本遣使来朝

海外，遣使来朝。既涉沧波，兼献邦物，其使真人莫问
等，宜以今月十六日于中书宴集。”乙酉，鸿胪寺奏，日
本国使请谒孔子庙堂，礼拜寺观。从之。仍令州县金
吾相知检校搦捉，示之以整应须作市买，非违禁入
蕃者，亦容之。〈按中宗本纪景龙止四年开府元龟作五年误〉

### 元宗开元 年日本粟田来朝

按《唐书元宗本纪》，不载。按《日本本传》：“开元初，粟田
复朝，请从诸儒授经。诏四门助教赵元默即鸿胪寺
为师，献大幅布为贽，悉赏物贸书以归。其副朝臣仲
满慕华不肯去，易姓名曰朝衡。历左补阙，仪王友，多
所该识，久乃还。圣武死，女孝明立，改元曰太平胜宝。
开元五年，日本国遣使朝贡，命通事舍人就鸿胪宣
慰。”

按：《唐书》本纪、列传俱不载。按《册府元龟》云云。

开元二十一年。日本国朝贺使。舟行遇风。遣使宣慰
按《唐书》本纪、列传。俱不载。按《册府元龟》，“二十一年
八月日本国朝贺使真人广成与傔从五百九十。舟
行遇风。飘至苏州。刺史钱惟正以闻。诏通事舍人韦
景先往苏州宣慰焉。”

开元二十二年四月。日本国遣使来朝。献美浓絁二
百匹。水织絁二百匹。

按：《唐书》本纪、列传俱不载。按《册府元龟》云云。

开元二十三年三月。日本国遣使贡方物。

按：《唐书》本纪、列传俱不载。按《册府元龟》云云。

### 天宝二年海贼吴令光寇永嘉郡

天宝三载。南海郡太守刘巨鳞。讨吴令光。令光伏诛
按以上《唐书元宗本纪》云云。

按《广东通志》：“日本国分五道：东海、南海、西海、东山、山
阴。其使自唐以来用僧。天宝二年，海贼吴令光寇永
嘉郡，南海太守刘巨鳞以屯门镇兵讨令光，诛之。”
天宝十二载，日本朝衡复入朝。

按《唐书元宗本纪》不载。按《日本本传》云云。

天宝十四载，日本国遣使贡献。

按：《唐书》本纪、列传俱不载。按《册府元龟》云云。

### 肃宗上元 年日本由明越州入贡

按《唐书肃宗本纪》不载。按《日本本传》：“上元中，擢朝
衡左散骑常侍。新罗梗海道，繇明越州朝贡。孝明死，
大炊立，死，以圣武女高野姬为王。死，白壁立。”

### 德宗建中元年日本献方物

按《唐书德宗本纪》不载。按《日本本传》：“建中元年，使
者真人兴能献方物。真人盖因官而氏者也。兴能善
书，其纸似茧而泽，人莫识。”

### 贞元 年日本王桓武遣使来朝

按《唐书德宗本纪》不载。按《日本本传》：“贞元末，其王
曰桓武，遣使者朝其学子橘免势浮屠空海，愿留肄
业，历二十馀年。使者高阶真人来，请免势等还。诏曰
‘可’。”

### 文宗开成三年十二月日本国遣使来朝贡进真珠绢

按：《唐书》本纪、列传俱不载。按《册府元龟》云云。

开成四年，日本来贡。

按《唐书文宗本纪》不载。按《日本本传》：“次诺乐立，次
嵯峨，次浮和，次仁明。”仁明直开成四年复入贡。次文
德，次清河，次阳成，次光孝，直光启元年。东海屿中又
有邪古、波、邪多泥三小王，北距新罗，西北百济，西南
直越州。有丝絮怪珍云。

### 宣宗大中七年日本遣王子来朝献赐宴陈百戏以礼之

按：《唐书》、本纪、列传俱不载。按《册府元龟》，大中七年
四月，日本国遣王子来朝，献宝器音乐。帝谓宰执曰：
“近者黄河清，今又日本国来朝，朕愧德薄，何以堪之！”
因赐百寮宴，陈百戏以礼之。